**ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

**ΓΙΑ ΤΗΝ ΣΧΟΛΗ ΠΡΟΠΟΝΗΤΩΝ Γ’ ΚΑΤΗΓΟΡΙΑΣ ΠΑΛΗΣ**

**(ΦΕΚ 4654, Β’/17-12-2019)**

Οι υποψήφιοι πρέπει να αποστείλουν ή να καταθέσουν σχετική αίτηση **(βλέπε αίτηση προς ΓΓΑ**) και συμπληρωμένη, με όλα τα απαραίτητα δικαιολογητικά συνημμένα, καθώς και την απόδειξη κατάθεσης των **διακοσίων πενήντα (250) ευρώ στον λογαριασμό της ΕΛΟΠ IBAN GR9302601800000940200252724** της **τράπεζας EUROBANK**  στην διεύθυνση Ελληνική Ομοσπονδία Πάλης Ολυμπιακό Κέντρο πάλης Άνω Λιοσίων Τ.Κ.13343 Άνω Λιόσια τηλ. 2103307176

1. Η προθεσμία υποβολής των αιτήσεων των υποψηφίων σπουδαστών, είναι αποκλειστικά το διάστημα από 21/1/2020 έως και 7/2/2020. Όλα τα δικαιολογητικά, μαζί με την αίτηση, και το αποδεικτικό κατάθεσης στην τράπεζα θα πρέπει να υποβληθούν εντός της συγκεκριμένης προθεσμίας.
2. Οι πτυχιούχοι ΑΕΙ, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2020. (γεννηθέντες έως τις 31/12/1999)
4. Ενδεικτική ημερομηνία έναρξης των μαθημάτων της σχολής ορίζεται για τις αρχές Μαρτίου του 2020. Θα προηγηθεί ανακοίνωση με αναλυτική αναφορά στο τελικό Πρόγραμμα σπουδών, τις ημερομηνίες , τις ώρες και τον τόπο διεξαγωγής.
5. Η βεβαίωση η οποία θα συνοδεύεται από τα αντίστοιχα επικυρωμένα φύλλα αγώνων, χορηγείται μόνο από την Ελληνική Ομοσπονδία Πάλης. Για την βεβαίωση αθλητικής εμπειρίας, παρακαλούμε να απευθυνθείτε στην ΕΛ.Ο. Πάλης (βλέπε αίτηση προς ΕΛΟΠ).
6. Η Ιατρική Βεβαίωση χορηγείται από Ιατρό Παθολόγο ή Γενικής Ιατρικής, Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).
7. Για περισσότερες πληροφορίες παρακαλούμε επικοινωνείτε με την κα. Σαρακατσάνη Αικατερίνη (213 131 6422).